PMIndiaData/PMIndiaSum huggingface dataset:
ପୁଣେରେ ସନ୍ଥ ତୁକାରାମ ଜୀଙ୍କୁ ପ୍ରଣାମ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୁଣେରେ ସନ୍ଥ ତୁକାରାମ ଜୀଙ୍କୁ ପ୍ରଣାମ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ସନ୍ଥ ତୁକାରାମଙ୍କ ଆଦର୍ଶ ଅନେକ ଲୋକଙ୍କୁ ଉତ୍ସାହିତ କରିଥାଏ ଏବଂ ଆମକୁ ଅନ୍ୟମାନଙ୍କର ସେବା କରିବା ଏବଂ ଦୟାଳୁ ସମାଜ ପ୍ରତିପୋଷଣ ପାଇଁ ପ୍ରେରଣା ଯୋଗାଇଥାଏ । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍‍ କରିଛି; “ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୁଣେରେ ସନ୍ଥ ତୁକାରାମ ଜୀଙ୍କୁ ପ୍ରଣାମ କରିଛନ୍ତି । ସନ୍ଥ ତୁକାରାମଙ୍କ ଆଦର୍ଶ ଅନେକ ଲୋକଙ୍କୁ ଉତ୍ସାହିତ କରିଥାଏ । ସେ ଆମକୁ ଅନ୍ୟମାନଙ୍କର ସେବା କରିବା ଏବଂ ଦୟାଳୁ ସମାଜ ପ୍ରତିପୋଷଣ କରିବା ପାଇଁ ପ୍ରେରଣା ଦିଅନ୍ତି ।”
ରେଳ କର୍ମଚାରୀମାନଙ୍କୁ 78 ଦିନର ଉତ୍ପାଦନ ଭିତ୍ତିକ ବୋନସ

ରେଳବାଇର ଅଣ-ଗେଜେଟେଡ କର୍ମଚାରୀମାନଙ୍କୁ 78 ଦିନର ଉତ୍ପାଦନ ଭିତ୍ତିକ ବୋନସ ମିଳିବ । ଏ ସଂକ୍ରାନ୍ତ ପ୍ରସ୍ତାବକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ଅନୁମୋଦନ କରାଯାଇଛି । ବୋନସ ପରିସୀମାରୁ ଆରପିଏଫ ଏବଂ ଆରପିଏସଏଫକୁ ବାଦ ଦିଆଯାଇଛି । 2015-16 ଆର୍ଥିକ ବର୍ଷ ନିମନ୍ତେ ଏହି ବୋନସ ଦିଆଯିବ ଏବଂ ଏ ବାବଦରେ କେନ୍ଦ୍ର ସରକାର 2090.96 କୋଟି ଟଙ୍କାର ବ୍ୟୟଭାର ବହନ କରିବେ । ରେଳବାଇରେ କର୍ମଚାରୀମାନଙ୍କର କାର୍ଯ୍ୟଦକ୍ଷତା ଓ ସାମର୍ଥ୍ୟ ବୃଦ୍ଧି ଲାଗି ପ୍ରତି ବର୍ଷ ଉତ୍ପାଦନ ଭିତ୍ତିକ ବୋନସ ପ୍ରଦାନ କାରାଯାଇଥାଏ । ପୂଜା ଛୁଟି ତଥା ଦଶହରା ପାର୍ବଣ ପୂର୍ବରୁ ରେଳ କର୍ମଚାରୀମାନଙ୍କୁ ଏହି ବୋନସ ପ୍ରଦାନ କରାଯିବ ।
ଭାରତ ସହ ନାମିବିୟା ଓ ପାନାମାର ନିର୍ବାଚନ ପରିଚାଳନା ସଂସ୍ଥା ମଧ୍ୟରେ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଆଜି ଭାରତ ଏବଂ ନିର୍ବାଚନ କମିଶନ ଅଫ ନାମିବିୟା (ଇସିଏନ) ଏବଂ ଇଲେକସନ ଟ୍ରାଇବ୍ୟୁନାଲ ଅଫ ପାନାମା (ଇଟିପି) ମଧ୍ୟରେ ନିର୍ବାଚନ ପରିଚାଳନା ଏବଂ ପ୍ରଶାସନ କ୍ଷେତ୍ରରେ ସହଯୋଗ ସମ୍ପର୍କରେ ବୁଝାମଣାପତ୍ର (ଏମଓୟୁ) ପ୍ରସ୍ତାବକୁ ମଞ୍ଜୁରି ମିଳିଛି । ପ୍ରମୁଖ ବିଶେଷତ୍ୱ : ଏହି ଏମଓୟୁରେ ଏପରି ମାନକ ଅନୁଚ୍ଛେଦ/ଧାରା ସାମିଲ ରହିଛି, ଯାହା ସାମଗ୍ରୀକ ଭାବେ ନିର୍ବାଚନ ପରିଚାଳନା ଏବଂ ପ୍ରଶାସନ କ୍ଷେତ୍ରରେ ସହଯୋଗକୁ ପ୍ରୋତ୍ସାହନ ଦେବାର ପ୍ରତିବଦ୍ଧତାକୁ ବ୍ୟକ୍ତ କରୁଛି, ଯେଉଁଥିରେ ନିର୍ବାଚନ ପ୍ରକ୍ରିୟାର ସଂଗଠନାତ୍ମକ ଏବଂ ବୈଷୟିକ ବିକାଶ ବିଷୟରେ ସୂଚନା ଏବଂ ଅଭିଜ୍ଞତାର ବିନିମୟ କରିବା, ସୂଚନା ବିନିମୟ କରିବା, ସଂସ୍ଥାଗତ ସୁଦୃଢ଼ୀକରଣ କରିବା ଏବଂ କ୍ଷମତା ନିର୍ମାଣ କରିବା, କାର୍ମିକ ପ୍ରଶିକ୍ଷଣ, ନିୟମିତ ବିଚାର-ବିମର୍ଶ ଆଦିକୁ ପ୍ରୋତ୍ସାହନ ଦେବା ସାମିଲ ରହିଛି । ପ୍ରଭାବ : ଏହି ବୁଝାମଣାପତ୍ର ଦ୍ୱାରା ଦ୍ୱିପାକ୍ଷିକ ସହଯୋଗକୁ ପ୍ରୋତ୍ସାହନ ମିଳିପାରିବ । ଏହାର ଲକ୍ଷ ଇଲେକସନ କମିଶନ ଅଫ ନାମିବିୟା (ଇସିଏନ) ଏବଂ ଇଲେକସନ ଟ୍ରାଇବୁନାଲ ଅଫ ପାନାମା (ଇଟିପି) ଲାଗି ବୈଷୟିକ ସହାୟତା/କ୍ଷମତା ନିର୍ମାଣ କରିବା । ଏହା ନିର୍ବାଚନ ପରିଚାଳନା ଏବଂ ପ୍ରଶାସନ କ୍ଷେତ୍ରରେ ସହଯୋଗ ଏବଂ ଏହି ଦେଶଗୁଡ଼ିକ ମଧ୍ୟରେ ନିର୍ବାଚନ ଆୟୋଜନ କରିବାରେ ସହାୟତା ଉପଲବ୍ଧ କରାଇବାର ପରିକଳ୍ପନା କରୁଛି । ଯାହାର ଫଳସ୍ୱରୂପ ଭାରତର ଅନ୍ତର୍ଜାତୀୟ ସମ୍ପର୍କକୁ ପ୍ରୋତ୍ସାହନ ମିଳିପାରିବ ।
ତାଙ୍କର ମୋଧେରା ଗସ୍ତ ସଂକ୍ରାନ୍ତରେ ନାଗରିକଙ୍କ ମନ୍ତବ୍ୟର ଉତ୍ତର ରଖିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମୋଧେରା ଗସ୍ତ ସଂକ୍ରାନ୍ତରେ ନାଗରିକଙ୍କ ମନ୍ତବ୍ୟର ଉତ୍ତର ଦେଇଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; ମୋଧେରା ୨୪ ଘଣ୍ଟିଆ ସୌର ଚାଳିତ ଗ୍ରାମ ଭାବେ ଘୋଷିତ ହୋଇଛି: “ମୁଁ ତୁମର ଖୁସି କଳ୍ପନା କରିପାରୁଛି । ମୋଧେରା ଇତିହାସ ରଚନା କରିଛି ।” ମୋଧେରାର ସୂର୍ଯ୍ୟ ମନ୍ଦିର ଉପରେ “ମୁଁ ଏହା ଦେଖି ଖୁସି ଅଟେ । ମୁଁ ମଧ୍ୟ ଦେଖିଲି ତୁମେ ତୁମର ଭ୍ରମଣରେ ଏକ ସୂତ୍ର ବାହାର କରିଛ । ଭାରତର ଐତିହାସିକ ଏବଂ ପର୍ଯ୍ୟଟନ ସ୍ଥାନଗୁଡିକୁ ଲୋକପ୍ରିୟ କରିବା ପାଇଁ ଭଲ ଉପାୟ ।”
ବିଶିଷ୍ଟ ଲେଖିକା ବୀଣାପାଣି ମହାନ୍ତିଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ଲେଖିକା ବୀଣାପାଣି ମହାନ୍ତିଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ବିଣାପାଣି ମହାନ୍ତି ଓଡିଆ ସାହିତ୍ୟରେ ବିଶେଷ କରି ଗଳ୍ପ ସାହିତ୍ୟ ପାଇଁ ସ୍ମରଣୀୟ ଅବଦାନ ରଖିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ବିଶିଷ୍ଟ ଲେଖିକା ବୀଣାପାଣି ମହାନ୍ତି ଜୀଙ୍କର ଦେହାନ୍ତରେ ସେ ଦୁଃଖ ପ୍ରକାଶ କରିଛନ୍ତି । ସେ ଓଡିଆ ସାହିତ୍ୟରେ ବିଶେଷ ଭାବରେ ଗଳ୍ପ ସାହିତ୍ୟ ପାଇଁ ମହତ୍ୱପୂର୍ଣ ଅବଦାନ ଦେଇଛନ୍ତି । ତାଙ୍କର ରଚନା ବିଭିନ୍ନ ଭାଷାରେ ଅନୁବାଦ କରାଯାଇଛି ଏବଂ ବହୁ ଲୋକପ୍ରିୟତା ହାସଲ କରିଛି । ତାଙ୍କ ପରିବାର ଏବଂ ପ୍ରଶଂସକଙ୍କୁ ସମବେଦନା । ଓମ୍ ଶାନ୍ତି ।”
ଆପଣ ନିଜର ସର୍ବଶ୍ରେଷ୍ଠ ପ୍ରଦର୍ଶନ କରିଛନ୍ତି ଓ ତାହା ଆମ ପାଇଁ ଗୁରୁତ୍ୱପୂର୍ଣ୍ଣ: ଅସିଚାଳିକା ଭବାନୀ ଦେବୀଙ୍କୁ କହିଲେ ପ୍ରଧାନମନ୍ତ୍ରୀ

ଅଲିମ୍ପିକ ଅସିଚାଳନା ପ୍ରତିଯୋଗିତାରେ ପରବର୍ତ୍ତୀ ପର୍ଯ୍ୟାୟରେ ହାରିବା ପୂର୍ବରୁ ଏହି ପ୍ରତିଯୋଗିତାରେ ଭାରତକୁ ପ୍ରଥମ ଅଲିମ୍ପିକ ବିଜୟ ପ୍ରଦାନ କରିଥିବା ଭାରତୀୟ ଅସିଚାଳିକା ସି.ଏ. ଭବାନୀ ଦେବୀଙ୍କ ପ୍ରୟାସକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି । ଅଲିମ୍ପିଆନ ଭବାନୀ ଦେବୀଙ୍କ ଭାବପୂର୍ଣ୍ଣ ଟ୍ୱିଟ ପ୍ରତିକ୍ରିୟାରେ ପ୍ରଧାନମନ୍ତ୍ରୀ ଟ୍ୱିଟ କରି ଲେଖିଛନ୍ତି, "ଆପଣ ନିଜର ସର୍ବଶ୍ରେଷ୍ଠ ପ୍ରଦର୍ଶନ କଲେ ଓ ତାହା ବେଶ ଗୁରୁତ୍ୱପୂର୍ଣ୍ଣ ଜିତିବା ଓ ହାରିବା ଜୀବନର ଅଙ୍ଗ ଆପଣଙ୍କ ଅବଦାନ ପାଇଁ ଭାରତ ବେଶ ଗର୍ବିତ । ଆମ ନାଗରିକଙ୍କ ପାଇଁ ଆପଣ ପ୍ରେରଣା ।"
ପ୍ରଧାନମନ୍ତ୍ରୀ ଜାନୁୟାରୀ ୧୫ରେ ସିକନ୍ଦରାବାଦକୁ ବିଶାଖାପଟ୍ଟନମ ସହ ଯୋଡୁଥିବା ବନ୍ଦେ ଭାରତ ଏକ୍ସପ୍ରେସ ଶୁଭାରମ୍ଭ କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାନୁୟାରୀ ୧୫ ପୂର୍ବାହ୍ନ ୧୦.୩୦ ବେଳେ ଭିଡିଓ କନଫରେନ୍ସିଂ ମାଧ୍ୟମରେ ସିକନ୍ଦରାବାଦକୁ ବିଶାଖାପଟ୍ଟନମ ସହ ଯୋଡୁଥିବା ବନ୍ଦେ ଭାରତ ଏକ୍ସପ୍ରେସକୁ ପତାକା ହଲାଇ ଶୁଭାରମ୍ଭ କରିବେ । ଏହା ଭାରତୀୟ ରେଳବାଇ ଦ୍ୱାରା ଆରମ୍ଭ ହୋଇଥିବା ଅଷ୍ଟମ ବନ୍ଦେ ଭାରତ ଏକ୍ସପ୍ରେସ ହେବ ଓ ପ୍ରାୟ ୭୦୦ କିଲୋମିଟର ଅତିକ୍ରମ କରି ତେଲେଙ୍ଗାନା ଓ ଆନ୍ଧ୍ରପ୍ରଦେଶ ଭଳି ଦୁଇ ତେଲୁଗୁ ଭାଷାଭାଷୀ ଅଞ୍ଚଳକୁ ଯୋଡୁଥିବା ପ୍ରଥମ ଟ୍ରେନ ହେବ । ଆନ୍ଧ୍ର ପ୍ରଦେଶର ବିଶାଖାପଟ୍ଟନମ, ରାଜମହେନ୍ଦ୍ରୀ ଓ ବିଜୟୱାଡା ଷ୍ଟେସନ ଓ ତେଲେଙ୍ଗାନାର ଖମ୍ମାମ, ୱାରାଙ୍ଗଲ ଓ ସିକନ୍ଦରାବାଦ ଷ୍ଟେସନରେ ଏହି ଟ୍ରେନର ଷ୍ଟପେଜ ରହିବ । ସ୍ୱଦେଶୀ ଜ୍ଞାନକୌଶଳରେ ଡିଜାଇନ ହୋଇଥିବା ବନ୍ଦେ ଭାରତ ଏକ୍ସପ୍ରେସରେ ଉନ୍ନତମାନର ଯାତ୍ରୀ ସୁବିଧା ଉପଲବ୍ଧ । ଏହା ରେଳ ଯାତ୍ରୀଙ୍କୁ ଦ୍ରୁତ, ଆରାମଦାୟକ ଓ ସୁବିଧାଜନକ ଯାତ୍ରା ଅଭିଜ୍ଞତା ପ୍ରଦାନ କରିବ ।
ପାରାଲିମ୍ପିକ୍ସ ଖେଳରେ ରୌପ୍ୟ ପଦକ ବିଜେତା ଶୁଟର ସିଂହରାଜ ଅଧାନାଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପାରାଲିମ୍ପିକ୍ସ ଗେମ୍ସ, ଟୋକିଓରେ ରୌପ୍ୟ ପଦକ ବିଜେତା ଶୁଟର ସିଂହରାଜ ଅଧାନାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ପ୍ରତିଭାବାନ ସିଂହରାଜ ଅଧାନା ପୁଣି ଉତ୍କୃଷ୍ଟ ପ୍ରଦର୍ଶନ ଦୋହରାଇଲେ! ମିକ୍ସଡ ୫୦ ମିଟର ପିସ୍ତଲ ଏସଏଚ୧ ପ୍ରତିଯୋଗିତାରେ ସେ ଆଉ ଏକ ପଦକ ଜିତିଛନ୍ତି । ତାଙ୍କର ଏହି ସଫଳତା ଯୋଗୁଁ ଭାରତରେ ଆନନ୍ଦର ଲହରୀ ଖେଳିଯାଇଛି । ତାଙ୍କୁ ଅଭିନନ୍ଦନ । ତାଙ୍କ ଉଜ୍ୱଳ ଭବିଷ୍ୟତ କାମନା କରୁଛି ।#ପାରାଲିମ୍ପିକ୍ସ#ପ୍ରେଜ4ପାରା ।”
ଲୋକପାଳ ଓ ଲୋକାୟୁକ୍ତ (ସଂଶୋଧନ) ବିଲ୍ 2016 କୁ କେବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ବୁଧବାର (10.08.2016) ଅନୁଷ୍ଠିତ କେନ୍ଦ୍ର କେବିନେଟ ବୈଠକରେ ଲୋକପାଳ ଓ ଲୋକାୟୁକ୍ତ (ସଂଶୋଧନ) ବିଲ୍, 2013 ର ଧାରା-44 ରେ ସଂଶୋଧନକୁ କାର୍ଯୋତ୍ତର ମଞ୍ଜୁରି ମିଳିବା ସହ ଲୋକପାଳ ଓ ଲୋକାୟୁକ୍ତ (ସଂଶୋଧନ) ବିଲ୍ 2013 ରେ ତଦନୁଯାୟୀ ସଂଶୋଧନକୁ ମଞ୍ଜୁରି ମିଳିଛି । ଏଥିସହ ଲୋକପାଳ ଓ ଲୋକାୟୁକ୍ତ (ସଂଶୋଧନ) ବିଲ୍ 2016 କୁ ସଂସଦରେ ଉପସ୍ଥାପନ ପାଇଁ ମଧ୍ୟ କେବିନେଟ ସ୍ୱୀକୃତି ପ୍ରଦାନ କରିଛନ୍ତି । ସ୍ୱୀକୃତ ସଂଶୋଧନ ବିଭିନ୍ନ ବର୍ଗର ସରକାରୀ କର୍ମଚାରୀଙ୍କ ପକ୍ଷରୁ ପ୍ରକାଶ ପାଉଥିବା ଆଶା ଆକାଂକ୍ଷାର ଅବସାନ ଘଟାଇବା ସହ ସେ ସବୁ ଆବଶ୍ୟକତା ପୂରଣ କରିବ । ଏହା ସହ ଲୋକାୟୁକ୍ତ ଓ ଲୋକପାଳ ଆଇନ 2013 ଧାରା-44 ର ପ୍ରବର୍ତ୍ତନ କ୍ଷେତ୍ରରେ ଥିବା ସମସ୍ୟାକୁ ମଧ୍ୟ ଦୂର କରିବ । ସଂସଦୀୟ ସ୍ଥାୟୀ କମିଟି ପକ୍ଷରୁ ପ୍ରସ୍ତାବିତ ଗୋଟିଏ ସୁପାରିଶ ଅନୁସାରେ ଏଭଳି ସଂଶୋଧନ ଘଟାଯାଇଛି ।
ଆନ୍ଧ୍ର ପ୍ରଦେଶର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ କେ. ରୋସେୟା ଗାରୁଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ ବ୍ୟକ୍ତ

ଆନ୍ଧ୍ର ପ୍ରଦେଶର ପୂର୍ବତନ ମୁଖ୍ୟମନ୍ତ୍ରୀ ଶ୍ରୀ କେ. ରୋସେୟା ଗାରୁଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ଶ୍ରୀ କେ. ରୋସେୟା ଗାରୁଙ୍କ ବିୟୋଗରେ ଦୁଃଖିତ । ଆମେ ଦୁହେଁ ମୁଖ୍ୟମନ୍ତ୍ରୀ ଥିବାବେଳେ ତାଙ୍କ ସହ କରିଥିବା ଆଲୋଚନା ମନେ ପଡୁଛି ଓ ପରେ ସେ ତାମିଲନାଡୁ ରାଜ୍ୟପାଳ ହୋଇଥିଲେ । ଜନସେବା ପ୍ରତି ତାଙ୍କ ଅବଦାନ ସ୍ମରଣୀୟ ହୋଇରହିବ । ତାଙ୍କ ପରିବାରବର୍ଗ ଓ ସମର୍ଥକମାନଙ୍କୁ ସମବେଦନା ଜଣାଉଛି । ଓମ ଶାନ୍ତି ।”
କନଫରେନ୍ସ ଅଫ ପାର୍ଟିଜ (ସିଓପି) 24, କାତୋଭିସେ, ପୋଲାଣ୍ଡ (2-15 ଡିସେମ୍ବର, 2018) ଲାଗି ଭାରତର ଦୃଷ୍ଟିକୋଣ ସଂକ୍ରାନ୍ତ ପ୍ରସ୍ତାବକୁ ପିଛିଲା ଭାବେ କ୍ୟାବିନେଟର ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ 2-15 ଡିସେମ୍ବର, 2018 ପର୍ଯ୍ୟନ୍ତ କାତୋଭିସେ, ପୋଲାଣ୍ଡରେ ଆୟୋଜିତ ଜଳବାୟୁ ପରିବର୍ତ୍ତନ ଉପରେ ମିଳିତ ଜାତିସଂଘ ଫ୍ରେମୱାର୍କ କନଭେନସନ (ୟୁଏନଏଫସିସିସି) ବିଷୟରେ 24ତମ କନଫରେନ୍ସ ଅଫ ପାର୍ଟିଜ (ସିଓପି) କାଳରେ ଭାରତର ଦୃଷ୍ଟିକୋଣ ବିଷୟରେ ଆଲୋଚନା କରିବା ପ୍ରସ୍ତାବକୁ ପିଛିଲା ଭାବେ ମଞ୍ଜୁରି ପ୍ରଦାନ କରିଛନ୍ତି । ପରିବେଶ, ଜଙ୍ଗଲ ଏବଂ ଜଳବାୟୁ ପରିବର୍ତ୍ତନ ମନ୍ତ୍ରୀ ଡ. ହର୍ଷ ବର୍ଦ୍ଧନ ପ୍ରତିନିଧି ମଣ୍ଡଳୀର ନେତୃତ୍ୱ ନେଇଥିଲେ । ଏହି ବୈଠକରେ ପୋଷ୍ଟ-2020 ଅବଧି ସମୟରେ ପ୍ୟାରିସ ବୁଝାମଣାକୁ ଲାଗୁ କରିବା ନିମନ୍ତେ ଦିଶା-ନିର୍ଦ୍ଦେଶକୁ ଚୁଡ଼ାନ୍ତ ରୂପ ଦେବା ବିଷୟରେ ଧ୍ୟାନ କେନ୍ଦ୍ରିତ କରାଯାଇଥିଲା । ଭାରତର ଦୃଷ୍ଟିକୋଣ ୟୁଏନଏଫସିସିସିର ସିଦ୍ଧାନ୍ତ ଏବଂ ବ୍ୟବସ୍ଥା ଦ୍ୱାରା ନିର୍ଦ୍ଦେଶିତ ଥିଲା । ଏଥିରେ ଇକ୍ୟୁଟି ଏବଂ ସାଧାରଣ କିନ୍ତୁ ବିଭାଜିତ ନେତୃତ୍ୱ ଏବଂ ତତସମ୍ବନ୍ଧୀୟ କ୍ଷମତାର ସିଦ୍ଧାନ୍ତ (ସିବିପିଆର-ଆରସି) ଉପରେ ବିଶେଷ ଭାବେ ଧ୍ୟାନ ଦିଆଯାଇଥିଲା । ଭାରତ ପ୍ୟାରିସ ବୁଝାମଣା ବିଷୟରେ ନିଜର ପ୍ରତିବଦ୍ଧତାକୁ ଦୋହରାଇଥିଲା ଏବଂ ସାମଗ୍ରୀକ ଭାବେ ପ୍ୟାରିସ ବୁଝାମଣାକୁ ଲାଗୁ କରିବା ନିମନ୍ତେ ନିଜର ପ୍ରତିଶ୍ରୁତିକୁ ସାମିଲ କରି ସିଓପି-24 କାଳରେ ନିଜର ନେତୃତ୍ୱ ବିଷୟରେ ଆଲୋକପାତ କରିଥିଲା । ପରିବେଶ ସୁରକ୍ଷା ବିଷୟରେ ନିଜର ପରମ୍ପରାଗତ ସ୍ୱଭାବ ଅନୁରୂପ ଭାରତ ସରକାର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଜଳବାୟୁ ପରିବର୍ତ୍ତନ ଚିନ୍ତାର ମୁକାବିଲା ଲାଗି ଅନେକ ପଦକ୍ଷେପ ନେଇଛନ୍ତି । ଏହି ପ୍ରୟାସ ଜଳବାୟୁ କାର୍ଯ୍ୟାନୁଷ୍ଠାନ ଦିଗରେ ଭାରତର ପ୍ରତିବଦ୍ଧତାକୁ ଦର୍ଶାଉଛି । ସୌର ଶକ୍ତିରୁ ପ୍ରାପ୍ତ 24 ଗିଗାୱାଟ ବିଦ୍ୟୁତ କ୍ଷମତା ସହିତ 74 ଗିଗାୱାଟର ପ୍ରତିଷ୍ଠିତ ଅକ୍ଷୟ ଶକ୍ତି କ୍ଷମକୁ ହାସଲ କରିବା ଲାଗି ଅକ୍ଷୟ ଶକ୍ତିକୁ ଗତି ପ୍ରଦାନ କରାଯାଇଛି । ଏହାଦ୍ୱାରା ଅନ୍ତର୍ଜାତୀୟ ସୌର ବୁଝାମଣା, ଇନ୍ଧନ ଦକ୍ଷତା ପ୍ରୟାସ ଭଳି ଉଦାହରଣଗୁଡ଼ିକ ମାଧ୍ୟମରେ ଏହାକୁ ସୌର ଶକ୍ତି କ୍ଷମତାକୁ ବଢ଼ାଇବାର ନିଜ ଉଦ୍ଦେଶ୍ୟ ଦ୍ୱାରା ବିଶ୍ୱରେ ଶୀର୍ଷ ସ୍ଥାନ ମିଳିଛି । ଏହା ସୁନିଶ୍ଚିତ କରିବା ଗୁରୁତ୍ୱପୂର୍ଣ୍ଣ ଯେ ବିକାଶଶୀଳ ଦେଶଗୁଡ଼ିକର ପଦକ୍ଷେପକୁ ଅର୍ଥ, କ୍ଷମତା ନିର୍ମାଣ ଏବଂ ବିକଶିତ ରାଷ୍ଟ୍ରଗୁଡ଼ିକର ବୈଷୟିକ ସମର୍ଥନ ସହିତ ନିରନ୍ତର ଏବଂ ପର୍ଯ୍ୟାପ୍ତ ସମ୍ବଳରୁ ସହାୟତା ମିଳିଛି । ବିକାଶଶୀଳ ଦେଶଗୁଡ଼ିକୁ ବୁଝାମଣା ଲାଗୁ କରିବାର ସାଧନ ଉପଲବ୍ଧ କରାଇବା ଏବଂ ବିକଶିତ ଦେଶଗୁଡ଼ିକ ପାଇଁ ଜଳବାୟୁ ଅର୍ଥର ନିର୍ଦ୍ଧାରିତ ସ୍ତର ବିଷୟରେ ସ୍ପଷ୍ଟତା ଆଣିବା ଲାଗି ବିସ୍ତୃତ ସୂଚନା ଉପଲବ୍ଧ କରାଇବା ନିମନ୍ତେ ବିକଶିତ ଦେଶଗୁଡ଼ିକୁ ବାଧ୍ୟତାକୁ ଗ୍ରହଣ କରାଯାଇଥିବା ମାର୍ଗଦର୍ଶନ ହିଁ ପରିଚାଳିତ କରିଥାଏ । ସମସ୍ତ ପକ୍ଷ ଆମେରିକାର 100 ବିଲିୟନ ଡଲାର ଦ୍ୱାରା ନୂତନ ସାମୁହିକ ଆର୍ଥିକ ପୋଷ୍ଟ-2020 ଲକ୍ଷ୍ୟକୁ ପ୍ରତିଷ୍ଠା କରିବା ଲାଗି କାର୍ଯ୍ୟାରମ୍ଭ କରିବା ନିମନ୍ତେ ସହମତ ଥିଲେ । ସାମଗ୍ରୀକ ଭାବେ ଭାରତର ଦୀର୍ଘକାଳୀନ ସ୍ୱାର୍ଥର ସୁରକ୍ଷା କରାଯାଇଥିଲା । ଭାରତ ଜିଏସଟି ପ୍ରକ୍ରିୟାର ଉତ୍ପାଦନରେ ଇକ୍ୟୁଟି ଉପରେ ବିଚାରର ଆବଶ୍ୟକତା ସମ୍ପର୍କରେ ଗ୍ଲୋବାଲ ଷ୍ଟକଟେକ (ଜିଏସଟି) ନିଷ୍ପତ୍ତି ବିଷୟରେ ଆମେରିକାର ଆଶଙ୍କାକୁ ବ୍ୟକ୍ତ କରିଛି । ଏହା ଦରିଦ୍ର ଏବଂ ସୀମାନ୍ତବର୍ତ୍ତୀ ଲୋକମାନଙ୍କ ଦୁର୍ବଳତା, ସମସ୍ୟା ଏବଂ ଆହ୍ୱାନର ମୁକାବିଲା ଉଦ୍ଦେଶ୍ୟକୁ ସୁନିଶ୍ଚିତ କରିବା ଲାଗି ପ୍ୟାରିସ ବୁଝାମଣାର ଆଦେଶ ଅନୁଯାୟୀ ଜିଏସଟି ପ୍ରକ୍ରିୟାର ଏକ ଗୁରୁତ୍ୱପୂର୍ଣ୍ଣ ଅଂଶବିଶେଷ ।
ପ୍ରଧାନମନ୍ତ୍ରୀ ସେପ୍ଟେମ୍ବର ୧୨ରେ ଆନ୍ତର୍ଜାତିକ ଡେୟାରୀ ମହାସଂଘ ବିଶ୍ୱ ଡେୟାରୀ ସମ୍ମେଳନ ୨୦୨୨ ଉଦଘାଟନ କରିବେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଚେମ୍ବର ୧୨, ୨୦୨୨ ପୂର୍ବାହ୍ନ ୧୦.୩୦ରେ ଇଣ୍ଡିଆ ଏକ୍ସପୋ ସେଣ୍ଟର ଓ ମାର୍ଟ, ଗ୍ରେଟର ନଏଡା ଠାରେ ଆୟୋଜିତ ଆନ୍ତର୍ଜାତିକ ଡେୟାରୀ ମହାସଂଘ ବିଶ୍ୱ ଡେୟାରୀ ସମ୍ମେଳନ (ଆଇଡିଏଫ ଡବ୍ଲୁଡିଏସ) ୨୦୨୨ ଉଦଘାଟନ କରିବେ । ସେପ୍ଟେମ୍ବର ୧୨ରୁ ୧୫ ପର୍ଯ୍ୟନ୍ତ ଚାରି ଦିନ ଧରି ଆୟୋଜିତ ହେବାକୁ ଥିବା ଆଇଡିଏଫ ଡବ୍ଲୁଡିଏସ ୨୦୨୨ରେ ବିଶ୍ୱ ଓ ଭାରତୀୟ ଡେୟାରୀ ଅଂଶୀଦାର ଯେମିତିକି ଉଦ୍ୟୋଗୀ, ବିଶେଷଜ୍ଞ, ଚାଷୀ, ନୀତି ପ୍ରସ୍ତୁତକାରୀ ଭାଗ ନେବେ । “ପୋଷଣ ଓ ଜୀବନଜୀବିକା ପାଇଁ ଡେୟାରୀ” ଏହି ସମ୍ମେଳନର ବିଷୟବସ୍ତୁ । ଆଇଡିଏଫ ଡବ୍ଲୁଡିଏସ ୨୦୨୨ରେ ୫୦ଟି ଦେଶର ପ୍ରାୟ ପ୍ରାୟ ୧୫୦୦ ପ୍ରତିଯୋଗୀ ଭାଗ ନେବେ । ଏହିପରି ସମ୍ମେଳନ ଭାରତରେ ପ୍ରାୟ ଅର୍ଦ୍ଧଶତାବ୍ଦୀ ପୂର୍ବରୁ ୧୯୭୪ରେ ଆୟୋଜିତ ହୋଇଥିଲା । କ୍ଷୁଦ୍ର ଓ ନାମମାତ୍ର ଡେୟାରୀ ଚାଷୀ ତଥା ମହିଳାଙ୍କୁ ସଶକ୍ତ କରୁଥିବା ଭାରତୀୟ ଡେୟାରୀ ଶିଳ୍ପର ବିଶେଷତ୍ୱ ହେଲା ଏହା ସମବାୟ ମଡେଲ ଉପରେ ଆଧାରିତ । ପ୍ରଧାନମନ୍ତ୍ରୀଙ୍କ ଦୃଷ୍ଟିଭଙ୍ଗୀ ଦ୍ୱାରା ପ୍ରେରିତ ହୋଇ ସରକାର ଡେୟାରୀ କ୍ଷେତ୍ରର ବିକାଶ ପାଇଁ ଅନେକ ପଦକ୍ଷେପ ନେଇଛନ୍ତି । ଯାହାର ଫଳସ୍ୱରୂପ ବିଗତ ଆଠ ବର୍ଷରେ ଦୁଗ୍ଧ ଉତ୍ପାଦନରେ ୪୪ ପ୍ରତିଶତରୁ ଅଧିକ ବୃଦ୍ଧି ହୋଇଛି । ବିଶ୍ୱ ଦୁଗ୍ଧ ଉତ୍ପାଦନର ୨୩ ପ୍ରତିଶତ ତଥା ବର୍ଷକୁ ୨୧୦ ମିଲିୟନ ଟନ ଦୁଗ୍ଧ ଉତ୍ପାଦନ କରି ୮ କୋଟିରୁ ଅଧିକ ଡେୟାରୀ ଚାଷୀଙ୍କୁ ସଶକ୍ତ କରିଥିବା ଭାରତୀୟ ଡେୟାରୀ ଶିଳ୍ପର ସଫଳତାର କାହାଣୀ ଆଇଡିଏଫ ଡବ୍ଲୁଡିଏସ ୨୦୨୨ରେ ପ୍ରଦର୍ଶିତ ହେବ । ଏହି ସମ୍ମେଳନ ମାଧ୍ୟମରେ ଭାରତୀୟ ଡେୟାରୀ ଚାଷୀମାନେ ବିଶ୍ୱ ଡେୟାରୀ ଶିଳ୍ପର ସର୍ବୋତ୍ତମ ପ୍ରଥା ସମ୍ପର୍କରେ ଜାଣିପାରିବେ ।
ନାରୀ ଶକ୍ତି ପୁରସ୍କାର ବିଜେତାଙ୍କ ସହିତ ପ୍ରଧାନମନ୍ତ୍ରୀଙ୍କ ମତ ବିନିମୟ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନାରୀ ଶକ୍ତି ପୁରସ୍କାର ବିଜେତାଙ୍କ ସହିତ ମତ ବିନିମୟ କରିଥିଲେ । ପୁରସ୍କାର ବିଜେତାଙ୍କୁ ସେମାନଙ୍କ ଉପଲବ୍ଧି ପାଇଁ ପ୍ରଧାନମନ୍ତ୍ରୀ ଶୁଭେଚ୍ଛା ଜଣାଇଥିଲେ । ସେ କହିଥିଲେ ଯେ ସେମାନଙ୍କ କାର୍ଯ୍ୟ ଅନ୍ୟମାନଙ୍କ ପାଇଁ ପ୍ରେରଣା । ନିଜସ୍ୱ କ୍ଷେତ୍ରରେ ଆଗକୁ ଆହୁରି କିଛି କରିବା ଲାଗି ପୁରସ୍କାର ବିଜେତାଙ୍କୁ ସେ କହିଥିଲେ । ସ୍ୱଚ୍ଛ ଭାରତ ଅଭିଯାନ ବିଷୟରେ ଉଲ୍ଲେଖ କରି ପ୍ରଧାନମନ୍ତ୍ରୀ କହିଥିଲେ ଯେ ମହିଳାମାନେ ଏହାକୁ ଗୁରୁତ୍ୱ ଦେଇଥିବା ଦୃଷ୍ଟିରୁ ଏହାର ସଫଳତାକୁ ବ୍ୟାପକ ଭାବେ ଆକଳନ କରାଯିବା ଉଚିତ । ନିକଟରେ ଶେଷ ହୋଇଥିବା କୁମ୍ଭ ମେଳା ବିଷୟରେ ଉଲ୍ଲେଖ କରି ପ୍ରଧାନମନ୍ତ୍ରୀ କହିଥିଲେ ଯେ ଚଳିତ ଥର ଉଚ୍ଚ ମାନର ସ୍ୱଚ୍ଛତା ଏବଂ ପରିମଳ କାରଣରୁ ଏହା ଆଲୋଚନାର ବିଷୟ ହୋଇଛି । ସେ ଉଲ୍ଲେଖ କରିଥିଲେ ଯେ ସ୍ୱଚ୍ଛତା ବର୍ତମାନ ଜନ ଆନ୍ଦୋଳନରେ ପରିଣତ ହୋଇଛି । ପ୍ରଧାନମନ୍ତ୍ରୀ କହିଥିଲେ ଯେ ବର୍ଜ୍ୟକୁ ସମ୍ପତିରେ ପରିଣତ କରିବା ସ୍ୱଚ୍ଛତା ଆନ୍ଦୋଳନର ପରବର୍ତୀ ପଦକ୍ଷେପ ହେବା ଉଚିତ । କୁପୋଷଣ ଏବଂ ମିଶନ ଇନ୍ଦ୍ରଧନୁଷ ଜରିଆରେ ଶିଶୁଙ୍କ ଟିକାକରଣ ପ୍ରସଙ୍ଗ ଉପରେ ପ୍ରଧାନମନ୍ତ୍ରୀ ଆଲୋକପାତ କରିଥିଲେ । ସେ କହିଥିଲେ ଯେ ଏସବୁ କ୍ଷେତ୍ରରେ ସଫଳତାକୁ ସୁନିଶ୍ଚିତ କରିବାରେ ମହିଳାମାନଙ୍କର ଗୁରୁତ୍ୱପୂର୍ଣ୍ଣ ଭୂମିକା ରହିଛି । ଏହି ଅବସରରେ ମହିଳା ଓ ଶିଶୁ ବିକାଶ ମନ୍ତ୍ରୀ ଶ୍ରୀମତି ମେନକା ଗାନ୍ଧୀ ଉପସ୍ଥିତ ଥିଲେ ।
ଆଚାର୍ଯ୍ୟ ଜେ.ବି କୃପାଳିନୀ ଓ ମୌଲାନା ଅବୁଲ କଲାମ ଆଜାଦଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ଆଚାର୍ଯ୍ୟ ଜେ.ବି କୃପାଳିନୀ ଓ ମୌଲାନା ଅବୁଲ କଲାମ ଆଜାଦଙ୍କ ଜନ୍ମବାର୍ଷିକୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । “ଆଚାର୍ଯ୍ୟ ଜେ.ବି କୃପାଳିନୀ ଓ ମୌଲାନା ଅବୁଲ କଲାମ ଆଜାଦଙ୍କୁ ସେମାନଙ୍କ ଜନ୍ମବାର୍ଷିକୀ ଅବସରରେ ସ୍ମରଣ କରୁଛି । ଦୁଇ ଜଣ ହେଉଛନ୍ତି ଅବିସ୍ମରଣୀୟ ବ୍ୟକ୍ତିତ୍ୱ । ସ୍ୱାଧୀନତା ସଂଗ୍ରାମ ସମୟରେ ସେମାନଙ୍କ ପ୍ରମୁଖ ଭୂମିକା ତଥା ଜନକଲ୍ୟାଣ, ସମାନତା, ଶିକ୍ଷା ଏବଂ ନ୍ୟାୟ ପ୍ରତି ସେମାନଙ୍କ ଗୁରୁତ୍ୱ ଅଭୂଲା ସ୍ମୃତି ବହନ କରେ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ସାମ୍ପ୍ରତିକ ୟୁକ୍ରେନ ସଙ୍କଟ ପରିପ୍ରେକ୍ଷୀରେ ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ସୁରକ୍ଷା ସଂକ୍ରାନ୍ତ କ୍ୟାବିନେଟ ସମିତି (ସିସିଏସ)ବୈଠକ ଅନୁଷ୍ଠିତ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ସୁରକ୍ଷା ସଂକ୍ରାନ୍ତ କ୍ୟାବିନେଟ ସମିତି (ସିସିଏସ) ବୈଠକ ଅନୁଷ୍ଠିତ ହୋଇଯାଇଛି । ସାମ୍ପ୍ରତିକ ୟୁକ୍ରେନ ସଙ୍କଟ ପରିପ୍ରେକ୍ଷୀରେ ବିଶ୍ବ ପରିଦୃଶ୍ୟରେ ଦେଖାଦେଇଥିବା ପରିବର୍ତ୍ତନ ଏବଂ ଭାରତର ସୁରକ୍ଷା ପ୍ରସ୍ତୁତି ସମୀକ୍ଷା କରାଯାଇଥିଲା। ଭାରତର ସ୍ଥଳ ସୀମା, ସାମୁଦ୍ରିକ ସୀମା ଏବଂ ବାୟୁସୀମାରେ ସୁରକ୍ଷା ପ୍ରସ୍ତୁତିର ବିଭିନ୍ନ ଦିଗ ଏବଂ ସାମ୍ପ୍ରତିକ ସ୍ଥିତି ସମ୍ପର୍କରେ ପ୍ରଧାନମନ୍ତ୍ରୀଙ୍କୁ ବୈଠକରେ ଅବଗତ କରାଯାଇଥିଲା। ୟୁକ୍ରେନରେ ସାମ୍ପ୍ରତିକ ପରିସ୍ଥିତି, ୟୁକ୍ରେନରେ ଫସି ରହିଥିବା ଭାରତୀୟ ନାଗରିକ ଏବଂ ଭାରତର ପଡ଼ୋଶୀ ରାଷ୍ଟ୍ରର ନାଗରିକମାନଙ୍କୁ ଉଦ୍ଧାର କରିବା ଲାଗି ଅପରେସନ ଗଙ୍ଗା ସମ୍ପର୍କରେ ପ୍ରଧାନମନ୍ତ୍ରୀଙ୍କୁ ବିସ୍ତୃତ ସୂଚନା ଦିଆଯାଇଥିଲା। ଖାରକିଭ୍‌ରେ ପ୍ରାଣ ହରାଇଥିବା ଭାରତୀୟ ଛାତ୍ର ନବୀନ ଶେଖରପ୍ପାଙ୍କ ମରଶରୀର ସ୍ବଦେଶ ଫେରାଇ ଆଣିବା ଲାଗି ଯଥାସମ୍ଭବ ପଦକ୍ଷେପ ଗ୍ରହଣ କରିବା ଲାଗି ପ୍ରଧାନମନ୍ତ୍ରୀ ଶ୍ରୀ ମୋଦୀ ନିର୍ଦ୍ଦେଶ ଦେଇଛନ୍ତି ।
ରାଷ୍ଟ୍ରୀୟ ସାହାସିକତା ପୁରସ୍କାର ପ୍ରଦାନ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଦେଶର 18ଜଣ କୃତି ପିଲାଙ୍କୁ ଜାତୀୟ ସାହାସିକତା ପୁରସ୍କାର ପ୍ରଦାନ କରିଛନ୍ତି । ସେଥିମଧ୍ୟରେ 3ଟି ମରଣୋତ୍ତର ପୁରସ୍କାର ରହିଛି । ଏହି ଅବସରରେ ପ୍ରଧାନମନ୍ତ୍ରୀ ସାହାସି ପିଲାମାନଙ୍କ ସହ ବେଶ କିଛି ସମୟ ଧରି ମତ ବିନିମୟ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ, ସେମାନଙ୍କର ସାହାସିକ କାର୍ଯ୍ୟ ସମାଜରେ ବହୁ ଆଲୋଚିତ ହେବା ସହ ଗଣମାଧ୍ୟମର ପୃଷ୍ଠା ମଣ୍ଡନ କରିଛି । ସେମାନେ ଅନ୍ୟ ପିଲାମାନଙ୍କ ପାଇଁ ପ୍ରେରଣାର ଉତ୍ସ ପାଲଟିଛନ୍ତି ଏବଂ ସବୁ ପିଲାଙ୍କ ମଧ୍ୟରେ ଆତ୍ମବିଶ୍ଵାସର ଭାବନା ସୃଷ୍ଟି କରିବାରେ ସକ୍ଷମ ହୋଇଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ, ସାହାସିକତା ପୁରସ୍କାର ପାଇଥିବା ପିଲାଙ୍କ ମଧ୍ୟରୁ ଅଧିକାଂଶ ଗ୍ରାମାଞ୍ଚଳର ଏବଂ ସାମାନ୍ୟ ପରିବାରର ପୃଷ୍ଠଭୂମିରୁ ଜନ୍ମ ନେଇଛନ୍ତି । ବୋଧହୁଏ ସେମାନଙ୍କ ପରିବାରର ଦୈନନ୍ଦିନ ଜୀବନ ସଂଗ୍ରାମ ଏହି ପିଲାମାନଙ୍କୁ ସାହାସି ହେବାରେ ଏବଂ ପ୍ରତିକୂଳ ପରିସ୍ଥିତିର ସାମ୍ନା କରିବାର ରାହା ଦେଖାଇଛି । ସବୁ ପୁରସ୍କାର ବିଜେତା ପିଲା, ଅଭିଭାବକ ଏବଂ ସେମାନଙ୍କ ଶିକ୍ଷକଙ୍କୁ ପ୍ରଧାନମନ୍ତ୍ରୀ ଏହି ଅବସରରେ ଅଭିନନ୍ଦନ ଜଣାଇଥିଲେ । ସେହିଭଳି ପିଲାମାନଙ୍କର ସାହାସିକ କାର୍ଯ୍ୟ ଲୋକଲୋଚନାକୁ ଆଣିବାରେ ପ୍ରୟାସ କରିଥିବା ବ୍ୟକ୍ତି ବିଶେଷ ଓ ଅନୁଷ୍ଠାନକୁ ମଧ୍ୟ ପ୍ରଧାନମନ୍ତ୍ରୀ ସାଧୁବାଦ ଜଣାଇଥିଲେ । ଏହି ପୁରସ୍କାର ପାଇ ସମାଜରେ ସୀକୃତ ହୋଇଥିବା ପିଲାମାନଙ୍କଠାରୁ ଆହୁରି ଅନେକ କିଛି ଆଶା କରାଯାଉଛି । ଭବିଷ୍ୟତରେ ଆହୁରି ଉତ୍ତମ କାର୍ଯ୍ୟ କରିବେ ବୋଲି ଆଶା ରହିଛି । ପୁରସ୍କାର ବିଜେତାମାନଙ୍କୁ ସେମାନଙ୍କର ଅଦମ୍ୟ ସାହାସ ପାଇଁ ପ୍ରଧାନମନ୍ତ୍ରୀ ପୁଣି ଥରେ ପ୍ରଶଂସା କରିଥିଲେ । ଏହି ଅବସରରେ କେନ୍ଦ୍ର ମହିଳା ଓ ଶିଶୁ କଲ୍ୟାଣ ମନ୍ତ୍ରୀ ଶ୍ରୀମତୀ ମେନକା ଗାନ୍ଧୀ ମଧ୍ୟ ଉପସ୍ଥିତ ଥିଲେ ।
ନାମୋ ଆପରେ ୨୬ ଜୁନ୍ ୨୦୨୨ ‘ମନ୍ କି ବାତ୍‍’ ଆଧାରରେ କୁଇଜରେ ଭାଗ ନେବାକୁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନାମୋ ଆପରେ ୨୬ ଜୁନ୍ ୨୦୨୨ ‘ମନ୍ କି ବାତ୍‍' ଆଧାରରେ କୁଇଜରେ ଭାଗ ନେବାକୁ ଲୋକଙ୍କୁ ଅନୁରୋଧ କରିଛନ୍ତି । ଶ୍ରୀ ମୋଦୀ ଏହା ମଧ୍ୟ କହିଛନ୍ତି ଯେ ଚଳିତ ମାସର ‘ମନ୍ କି ବାତ୍‍' ବିଭିନ୍ନ ପ୍ରସଙ୍ଗ ଯଥା ମହାକାଶରେ ଭାରତର ପ୍ରଗତି, "ବର୍ଜ୍ୟ ରୁ ସମ୍ପଦ" ପାଇଁ ସାମୂହିକ ପ୍ରୟାସ, ଆମର ଆଥଲେଟମାନଙ୍କ ସଫଳତା ଏବଂ ଅନ୍ୟାନ୍ୟ ବିଷୟ ଉପରେ ଆଲୋକପାତ କରିଛି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି; “ଏହି ମାସର ମାନ କି ବାତ୍‍ ସମୟରେ, ଆମେ ମହାକାଶରେ ଭାରତର ସଫଳତା, ‘ବର୍ଜ୍ୟ ରୁ ସମ୍ପଦ’ ପାଇଁ ସାମୂହିକ ପ୍ରୟାସ, ଆମର ଆଥଲେଟମାନଙ୍କ ସଫଳତା ଏବଂ ଅନ୍ୟାନ୍ୟ ବିଷୟ ଉପରେ ଆଲୋକପାତ କରିଥିଲୁ । ନାମୋ ଆପ୍‌ରେ ଏପିସୋଡ୍ ଉପରେ ଆଧାରିତ ଏକ କୁଇଜ୍ ରହିଛି । ଏଥିରେ ଅଂଶଗ୍ରହଣ କରନ୍ତୁ ।”
ବର୍ମିଂହାମ ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ସ୍ୱର୍ଣ୍ଣପଦକ ବିଜେତା କୁସ୍ତିଯୋଦ୍ଧା ଦୀପକ ପୁନିଆଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ, ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ସ୍ୱର୍ଣ୍ଣପଦକ ବିଜେତା କୁସ୍ତିଯୋଦ୍ଧା ଦୀପକ ପୁନିଆଙ୍କୁ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ଆମ ପ୍ରିୟ ଦୀପକ ପୁନିଆଙ୍କ ଚିତ୍ତାକର୍ଷକ ପ୍ରଦର୍ଶନରେ ଗର୍ବିତ ! ସେ ଭାରତର ଗର୍ବ ଓ ଭାରତକୁ ଅନେକ ପଦକ ପ୍ରଦାନ କରିଛନ୍ତି । ସେ ସ୍ୱର୍ଣ୍ଣପଦକ ଜିତିଥିବାରୁ ପ୍ରତ୍ୟେକ ଭାରତୀୟ ଆନନ୍ଦିତ । ଭବିଷ୍ୟତ ପାଇଁ ତାଙ୍କୁ ଶୁଭକାମନା ।”
ଜୟନ୍ତୀ ଦିବସରେ ବାବୁ ଜଗଜ୍ଜୀବନ ରାମଙ୍କୁ ସ୍ମରଣ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବାବୁ ଜଗଜ୍ଜୀବନ ରାମଙ୍କୁ ତାଙ୍କ ଜୟନ୍ତୀ ଦିବସରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ପ୍ରଧାନମନ୍ତ୍ରୀ କହିଛନ୍ତି, “ନିଜସ୍ୱ, ସ୍ଵୟଂସମ୍ପନ୍ନ ଓ ପ୍ରଗାଢ ପରିଶ୍ରମୀ ବାବୁ ଜଗଜ୍ଜୀବନ ରାମଙ୍କ ଅବଦାନ ଭୁଲି ହେବ ନାହିଁ । ଜଣେ ମହାନ ସ୍ଵାଧୀନତା ସେନାନୀ ଓ ପ୍ରଜ୍ଞାଶୀଳ ପ୍ରଶାସକ ରୂପେ ଦେଶ ପ୍ରତି ତାଙ୍କ ସେବାନିଷ୍ଠତା ତ୍ରୁଟିଶୂନ୍ୟ ଥିଲା । ବାବୁଜୀ ଜଣେ ପ୍ରକୃତପକ୍ଷେ ଲୋକତନ୍ତ୍ରପ୍ରେମୀ ଯିଏକି ଏକଛତ୍ରବାଦ ଆଗରେ ମଥାନତ କରି ନଥିଲେ । ଜୟନ୍ତୀ ଦିବସରେ ତାଙ୍କୁ ଭାରତ ମନେପକାଉଛି ।”
ଭାରତ-ବାଂଲାଦେଶ ମଧ୍ୟରେ ଜାହାଜ ଚଳାଚଳ କ୍ଷେତ୍ରରେ ସହାୟତା, ସହଯୋଗ ବୃଦ୍ଧି ସଂକ୍ରାନ୍ତ ବୁଝାମଣା ଉପରେ କ୍ୟାବିନେଟ ମୋହର

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବନେଟ ଭାରତ-ବାଂଲାଦେଶ ମଧ୍ୟରେ ଜାହାଜ ଚଳାଚଳ କ୍ଷେତ୍ରରେ ସହାୟତା ଓ ସହଯୋଗ ବୃଦ୍ଧି ନିମନ୍ତେ ସ୍ୱାକ୍ଷରିତ ବୁଝାମଣାପତ୍ରକୁ ସ୍ୱୀକୃତି ପ୍ରଦାନ କରିଛନ୍ତି । ଭାରତ ସରକାରଙ୍କ ଜାହାଜ ଚଳାଚଳ ମନ୍ତ୍ରଣାଳୟର ବତୀଘର ଓ ହାଲୁକା ଜାହାଜ ମହାନିର୍ଦ୍ଦେଶାଳୟ ଏବଂ ବାଂଲାଦେଶ ସରକାରଙ୍କ ଜାହାଜ ଚଳାଚଳ ମନ୍ତ୍ରଣାଳୟ ମଧ୍ୟରେ ଏହି ବୁଝାମଣାପତ୍ର ସ୍ୱାକ୍ଷରିତ ହୋଇଛି । ଏଥିରେ ନିମ୍ନଲିଖିତ କ୍ଷେତ୍ରରେ ଉଭୟ ରାଷ୍ଟ୍ର ମଧ୍ୟରେ ସାହାଯ୍ୟ ସହଯୋଗ ନିମନ୍ତେ ବ୍ୟବସ୍ଥା ରହିଛି । (କ) ବତୀଘର ଓ ଆଲୋକବର୍ତ୍ତିକା ପାଇଁ ପାରସ୍ପରିକ ସହଯୋଗ ପ୍ରଦାନ । (ଖ) ଜାହାଜ ଟ୍ରାଫିକ ସେବା ଦିଗରେ ପରାମର୍ଶ ପ୍ରଦାନ ଓ ସ୍ୱୟଂକ୍ରିୟ ଚିହ୍ନଟ ବ୍ୟବସ୍ଥା ଚେନ (AIS) ଜନିତ ପରାମର୍ଶ ପ୍ରଦାନ ଏବଂ (ଗ) ଅନ୍ତର୍ଜାତୀୟ ଜାହାଜ ଚଳାଚଳ ଜନିତ ସହାୟତା ଓ ବତୀଘର ପ୍ରାଧିକରଣ (IALA)ର ବ୍ୟବସ୍ଥା ଅନୁସାରେ ବାଂଲାଦେଶର ଜାହାଜ ଚଳାଚଳ ମ୍ୟାନେଜର ଓ ଟେକନିସିଆନମାନଙ୍କୁ ଟ୍ରେନିଂ ମଡ୍ୟୁଲ ଯୋଗାଣ ଓ ତାଲିମ ପ୍ରଦାନ । ଏହା ଦ୍ୱାରା ନିମ୍ନଲିଖିତ କ୍ଷେତ୍ରରେ ଉଭୟ ଦେଶ ପରସ୍ପରକୁ ସହଯୋଗ କରିବେ – (କ) A to N ପରାମର୍ଶ ଯୋଗାଣ (ଖ) ପ୍ରଶିକ୍ଷଣ ଭାବବିନିମୟ ଯାହାକି A to N ଅଧିକାରୀମାନଙ୍କୁ ପ୍ରଦାନ କରାଯିବ । (ଗ) ଆବଶ୍ୟକ କର୍ମଶାଳା/ସମ୍ମିଳନୀ ଆୟୋଜନ ଦ୍ୱାରା A to N ମାନଙ୍କ ଦକ୍ଷତା ଓ କୌଶଳ ବୃଦ୍ଧି । ଏଭଳି ସହଯୋଗ ଦ୍ୱାରା ଦକ୍ଷିଣ ଏସିଆ କ୍ଷେତ୍ରରେ ଜାହାଜ ଚଳାଚଳ ଜନିତ ସହଯୋଗ ବୃଦ୍ଧି ପାଇବ । ଭାରତ ଓ ବାଂଲାଦେଶ ଦକ୍ଷିଣ ଏସିଆର ଦୁଇ ପ୍ରମୁଖ ସହଯୋଗୀ ରାଷ୍ଟ୍ର ଏବଂ ଉଭୟପକ୍ଷଙ୍କ ମଧ୍ୟରେ ଦୀର୍ଘଦିନର ବନ୍ଧୁତ୍ୱପୂର୍ଣ୍ଣ ସମ୍ପର୍କ ରହିଆସିଛି ।
ପାରାଲିମ୍ପିକ୍ସ କ୍ରୀଡ଼ାରେ ପୁରୁଷ ଡିସକସ ଥ୍ରୋରେ ରୌପ୍ୟ ପଦକ ବିଜୟ ପାଇଁ ଯୋଗେଶ କଥୁନିଆଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ଟୋକିଓଠାରେ ଅନୁଷ୍ଠିତ ପାରାଲିମ୍ପିକ୍ସ କ୍ରୀଡ଼ାରେ ପୁରୁଷ ଡିସକସ ଥ୍ରୋରେ ରୌପ୍ୟ ପଦକ ଜିତିଥିବା ଯୋଗେଶ କଥୁନିଆଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; ‘‘ଯୋଗେଶ କଥୁନିଆଙ୍କ ଦ୍ୱାରା ଉକ୍ରୃଷ୍ଟ ପ୍ରଦର୍ଶନ । ସେ ଘରକୁ ରୌପ୍ୟ ପଦକ ଆଣିଥିବାରୁ ମୁଁ ବହୁତ ଖୁସି । ତାଙ୍କର ଉଦାହରଣାତ୍ମକ ସଫଳତା ନବୋଦିତ ଆଥଲେଟମାନଙ୍କୁ ପ୍ରେରଣା ଯୋଗାଇବ । ତାଙ୍କୁ ଅଭିନନ୍ଦନ । ତାଙ୍କର ଭବିଷ୍ୟତର ପ୍ରୟାସ ନିମନ୍ତେ ତାଙ୍କୁ ଶୁଭେଚ୍ଛା ଜଣାଉଛି ।’’
ପ୍ରଧାନମନ୍ତ୍ରୀ ମଣିପୁରରେ ଆସାମ ରାଇଫଲ୍ସର ସୁରକ୍ଷାବଳ ଗାଡି ଉପରେ ହୋଇଥିବା ଆକ୍ରମଣକୁ ନିନ୍ଦା କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଣିପୁରରେ ଆସାମ ରାଇଫଲ୍ସର ସୁରକ୍ଷାବଳ ଗାଡି ଉପରେ ହୋଇଥିବା ଆକ୍ରମଣକୁ ନିନ୍ଦା କରିଛନ୍ତି । ଆଜି ସହିଦ ହୋଇଥିବା ସୈନିକ ଏବଂ ସେମାନଙ୍କ ପରିବାର ସଦସ୍ୟଙ୍କୁ ସେ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି । ପ୍ରଧାନମନ୍ତ୍ରୀ ଟୁଇଟ୍‍ କରିଛନ୍ତି: “ମଣିପୁରରେ ଆସାମ ରାଇଫଲ୍ସର ସୁରକ୍ଷାବଳ ଗାଡି ଉପରେ ହୋଇଥିବା ଆକ୍ରମଣକୁ ଦୃଢ ନିନ୍ଦା କରୁଛି । ଆଜି ସହିଦ ହୋଇଥିବା ସୈନିକ ଏବଂ ପରିବାର ସଦସ୍ୟଙ୍କୁ ମୁଁ ଶ୍ରଦ୍ଧାଞ୍ଜଳି ଜଣାଉଛି । ସେମାନଙ୍କର ବଳିଦାନ କେବେ ବି ଭୁଲିହେବ ନାହିଁ । ଏହି ଦୁଃଖଦ ସମୟରେ ମୋର ଚିନ୍ତାଧାରା ଶୋକସନ୍ତପ୍ତ ପରିବାରମାନଙ୍କ ସହିତ ଅଛି ।”
ସୁପ୍ରିମ କୋର୍ଟଙ୍କ ରାୟ ଆଧାରରେ “ସ୍ଵତନ୍ତ୍ର ନଦୀ ସଂଯୋଗୀକରଣ କମିଟି” ଗଠନ ଏବଂ ସ୍ଥିତି ତଥା ଅଗ୍ରଗତି ରିପୋର୍ଟକୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ନଦୀ ସଂଯୋଗୀକରଣ ପାଇଁ ସ୍ୱତନ୍ତ୍ର କମିଟି ଗଠନ ଏବଂ ସ୍ଥିତି ତଥା ଅଗ୍ରଗତି ରିପୋର୍ଟକୁ ଅନୁମୋଦନ ମିଳିଛି । ନଦୀ ସଂଯୋଗୀକରଣକୁ ନେଇ ସୁପ୍ରିମ କୋର୍ଟରେ ଆଗତ ଏକ ରିଟ୍ ପିଟିସନ୍ (ନଂ-୬୬୮/୨୦୦୨) ଏବଂ ରିଟ୍ ପିଟସନ(ସିଭିଲ୍) (ନଂ-୫୧୨/୨୦୦୨)ର ଶୁଣାଣୀ କରି ୨୭.୨୨୦୧୨ରେ ସର୍ବୋଚ୍ଚ ନ୍ୟାୟାଳୟ ଦେଇଥିବା ନିର୍ଦ୍ଦେଶ ଅନୁଯାୟୀ କ୍ୟାବିନେଟ ଏହି ନିଷ୍ପତ୍ତି ନେଇଛନ୍ତି । କ୍ୟାବିନେଟର ଏହି ନିଷ୍ପତ୍ତି ଜାତୀୟ ଆପେକ୍ଷିକ ଯୋଜନା-୧୯୮୦ ଅନୁଯାୟୀ କାର୍ଯ୍ୟକାରୀ ହେଉଥିବା ଗୁରୁତ୍ୱପୂର୍ଣ୍ଣ ନଦୀ ଆନ୍ତଃ-ସଂଯୋଗ ପ୍ରକଳ୍ପ ପାଇଁ କ୍ୟାବିନେଟର ଏହି ନିଷ୍ପତ୍ତି ସହାୟକ ହେବ । ନଦୀ ଆନ୍ତଃ-ସଂଯୋଗୀକରଣ ନିମନ୍ତେ ଗଠିତ ସ୍ୱତନ୍ତ୍ର କମିଟିର ସ୍ଥିତି ଓ ଅଗ୍ରଗତି ରିପୋର୍ଟ ବର୍ଷକୁ ଦୁଇ ଥର କ୍ୟାବିନେଟରେ ଉପସ୍ଥାପିତ ହେବ । ଯାହାଦ୍ୱାରା କି ଦେଶର ସ୍ୱାର୍ଥ ସହ ଜଡ଼ିତ ଏହି ଗୁରୁତ୍ୱପୂର୍ଣ୍ଣ ପ୍ରକଳ୍ପକୁ ତ୍ୱରାନ୍ୱିତ କରିବାରେ ସହାୟକ ହେବ ।
ସଶସ୍ତ୍ର ବଳ ପତାକା ଦିବସରେ ସୈନିକ ଓ ଅବସରପ୍ରାପ୍ତ ସୈନିକଙ୍କୁ ପ୍ରଧାନମନ୍ତ୍ରୀଙ୍କ ଅଭିବାଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପତାକା ଦିବସରେ ସଶସ୍ତ୍ର ବଳ ସୈନିକ ଏବଂ ଅବସରପ୍ରାପ୍ତ ସୈନିକଙ୍କୁ ଅଭିବାଦନ ଜଣାଇଛନ୍ତି । “ସଶସ୍ତ୍ର ବଳ ପତାକା ଦିବସ ଅବସରରେ ଆମ ସାହସୀ ସୈନିକ ଏବଂ ଅବସରପ୍ରାପ୍ତ ସୈନିକମାନଙ୍କ ବୀରତ୍ଵ ଓ ଆତ୍ମବଳିକୁ ପ୍ରଣାମ କରୁଛୁ । ସେମାନଙ୍କ କଲ୍ୟାଣ ପାଇଁ ଆମ ପ୍ରତିବଦ୍ଧତାକୁ ପୁଣି ଠାରେ ଦୋହରାଉଛୁ ବୋଲି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀ ଆସନ୍ତାକାଲି ଗସ୍ତ କରିବେ ଓଡିଶା, ଝାଡଖଣ୍ଡ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି ଜାନୁୟାରୀ 05, 2019ରେ ଓଡିଶା ଓ ଝାଡଖଣ୍ଡ ଗସ୍ତ କରିବେ । ପ୍ରଥମ ଚରଣରେ ପ୍ରଧାନମନ୍ତ୍ରୀ ଝାଡଖଣ୍ଡରେ ପହଂଚିବେ । ସେଠାରେ ସେ ଫଳକ ଉନ୍ମୋଚନ ପୂର୍ବକ ଉତ୍ତର କୋଏଲ (ମଣ୍ଡଳ ଡ୍ୟାମ) ପ୍ରକଳ୍ପର ପୁନରୁଦ୍ଧାର ଏବଂ କହଁର ଷ୍ଟୋନ ପାଇପଲାଇନ ଜଳସେଚନ ପ୍ରକଳ୍ପର ଆଧାରଶିଳା ରଖିବେ । ପ୍ରଧାନମନ୍ତ୍ରୀ ଆବାସ ଯୋଜନା ଅଧିନରେ 25 ହଜାର ହିତାଧିକାରୀଙ୍କ ପାଇଁ ଇ-ଗୃହ ପ୍ରବେଶ କାର୍ଯ୍ୟକୁ ଭିଡିଓ କନଫରେନ୍ସ ଜରିଆରେ ଉଦ୍ଘାଟନ କରିବେ । ସେଠାରେ ସେ ଏକ ଜନସଭାକୁ ସମ୍ବୋଧନ କରିବାର କାର୍ଯ୍ୟକ୍ରମ ମଧ୍ୟ ରହିଛି । ଦ୍ୱିତୀୟ ଚରଣରେ ପ୍ରଧାନମନ୍ତ୍ରୀ ଓଡିଶା ଆସିବେ । ବାରିପଦାଠାରେ ସେ ବାଲେଶ୍ୱର-ହଳଦିଆ-ଦୁର୍ଗାପୁର ସେକ୍ସନ ଏଲପିଜି ପାଇପଲାଇନ ପ୍ରକଳ୍ପ ଏବଂ ବାଲେଶ୍ୱର ବହୁମୂଖୀ ଲଜିଷ୍ଟିକ ପାର୍କର ଲୋକାର୍ପଣ କରିବେ । ଭାରତୀୟ ତୈଳ ନିଗମ ପକ୍ଷରୁ ଏହି ଏଲପିଜି ପାଇପଲାଇନ ନିର୍ମାଣ କରାଯାଉଛି । ଏହି ଗସ୍ତ କାଳରେ ପ୍ରଧାନମନ୍ତ୍ରୀ ଫଳକ ଉନ୍ମୋଚନ ପୂର୍ବକ ହରିପୁରଗଡଠାରେ ଥିବା ଐତିହାସିକ ଦୁର୍ଗର ରସିକରାୟ ମନ୍ଦିରର ବିକାଶ ଓ ସଂରକ୍ଷଣ କାର୍ଯ୍ୟକୁ ଶୁଭାରମ୍ଭ କରିବେ । ସେ ଏହି ଅବସରରେ ରାଜ୍ୟର 6ଟି ପାସପୋର୍ଟ ସେବା କେନ୍ଦ୍ର ଉଦ୍ଘାଟନ କରିବା ସହ ବିଭିନ୍ନ ଜାତୀୟ ରାଜପଥ ପ୍ରକଳ୍ପର ପ୍ରଶସ୍ତିକରଣ କାର୍ଯ୍ୟ ପାଇଁ ଶିଳାନ୍ୟାସ କରିବେ । ଟାଟାନଗର-ବାଦାମପାହାଡ ମଧ୍ୟରେ ଦ୍ୱିତୀୟ ପାସେଞ୍ଜର ଟ୍ରେନର ଚଳାଚଳକୁ ପ୍ରଧାନମନ୍ତ୍ରୀ ସବୁଜ ପତାକା ଦେଖାଇ ଶୁଭାରମ୍ଭ କରିବା ସହ ବାରିପଦାଠାରେ ଏକ ଜନସଭାରେ ଉଦ୍ବୋଧନ ଦେବାର କାର୍ଯ୍ୟକ୍ରମ ରହିଛି ।
କର୍ଣ୍ଣାଟକ ବିଧାନସଭାର ଉପବାଚସ୍ପତି ଶ୍ରୀ ଆନନ୍ଦ ମମାନିଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କର୍ଣ୍ଣାଟକ ବିଧାନସଭାର ଉପବାଚସ୍ପତି ଶ୍ରୀ ଆନନ୍ଦ ମମାନିଙ୍କ ବିୟୋଗରେ ଶୋକ ବ୍ୟକ୍ତ କରିଛନ୍ତି । ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି; “କର୍ଣ୍ଣାଟକ ବିଧାନସଭାର ଉପବାଚସ୍ପତି ଶ୍ରୀ ଆନନ୍ଦ ମମାନିଙ୍କ ବିୟୋଗରେ ଦୁଃଖିତ । ଜଣେ ମଜବୁତ ନେତା ଭାବରେ ସେ ସାମାଜିକ ସଶକ୍ତିକରଣ ପାଇଁ ବ୍ୟାପକ କାମ କରିଥିଲେ । ସମଗ୍ର କର୍ଣ୍ଣାଟକରେ ବିଜେପିକୁ ମଜବୁତ କରିବା ପାଇଁ ସେ କାମ କରିଥିଲେ । ତାଙ୍କ ପରିବାର ଓ ସମର୍ଥକମାନଙ୍କୁ ସମବେଦନା । ଓମ ଶାନ୍ତି ।”
ପାକୟୋଙ୍ଗ ବିମାନବନ୍ଦର ଉଦଘାଟନ କଲେ ପ୍ରଧାନମନ୍ତ୍ରୀ, ଆକାଶପଥରେ ଯୋଡିହେଲା ସିକ୍କିମ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସିକ୍କିମରେ ପାକୟୋଙ୍ଗ ବିମାନବନ୍ଦରକୁ ଉଦଘାଟନ କରିଛନ୍ତି । ଏହା ହେଉଛି ଏହି ହିମାଳୟ ରାଜ୍ୟର ପ୍ରଥମ ଏବଂ ଦେଶର 100ତମ ବିମାନବନ୍ଦର । ଏହି ଅବସରରେ ଏକ ବିରାଟ ସାଧାରଣ ସଭାକୁ ସମ୍ବୋଧିତ କରି ପ୍ରଧାନମନ୍ତ୍ରୀ ଏହାକୁ ସିକ୍ମିମ ପାଇଁ ଏକ ଐତିହାସିକ ଏବଂ ଭାରତ ପାଇଁ ଗୁରୁତ୍ୱପୂର୍ଣ୍ଣ ଦିବସ ଭାବେ ଅଭିହିତ କରିଥିଲେ । ସେ କହିଲେ ଯେ ପାକୟୋଙ୍ଗ ବିମାନବନ୍ଦର ସହିତ ଦେଶରେ ମୋଟ ବିମାନବନ୍ଦର ସଂଖ୍ୟା 100ରେ ପହଂଚିଛି । ପ୍ରଧାନମନ୍ତ୍ରୀ ମଧ୍ୟ ସିକ୍କିମର ଯୁବ କ୍ରିକେଟର ନିଲେଶ ଲାମିଚାନେଙ୍କ ବିଷୟରେ କହିଥିଲେ, ଯିଏକି ରାଜ୍ୟର ପ୍ରଥମ କ୍ରିକେଟର ଭାବେ ବିଜୟ ହଜାରେ ଟ୍ରଫିରେ ଶତକ ହାସଲ କରିଛନ୍ତି । ପ୍ରଧାନମନ୍ତ୍ରୀ କହିଲେ ଯେ ପାକୟୋଙ୍ଗ ବିମାନବନ୍ଦର ଫଳରେ ସିକ୍କିମକୁ ସଂଯୋଗ ବ୍ୟବସ୍ଥା ଉନ୍ନତ ହେବ । ସାଧାରଣ ଲୋକଙ୍କ ପାଇଁ ଉପଯୋଗୀ ହେବା ନିଶ୍ଚିତ କରିବା ପାଇଁ ଏହି ବିମାନବନ୍ଦରକୁ ଉଡାନ ଯୋଜନାର ଅଂଶବିଶେଷ ଭାବେ ସାମିଲ କରାଯାଇଛି । ପ୍ରଧାନମନ୍ତ୍ରୀ କହିଲେ ଯେ ଦୃତଗତିରେ ସମଗ୍ର ଉତ୍ତର ପୂର୍ବାଂଚଳର ଭିତ୍ତିଭୂମି ଏବଂ ଭାବପ୍ରବଣଗତ ସଂଯୋଗୀକରଣରେ ଉନ୍ନତି ଆଣିବା ପାଇଁ ଗୁରୁତ୍ୱ ପ୍ରଦାନ କରାଯାଉଛି । ସେ ବ୍ୟକ୍ତିଗତ ଭାବେ ଅନେକ ଥର ବିକାଶ କାର୍ଯ୍ୟର ସମୀକ୍ଷା କରିବା ପାଇଁ ଉତ୍ତରପୂର୍ବାଂଚଳ ରାଜ୍ୟମାନଙ୍କୁ ଗସ୍ତ କରିଛନ୍ତି । ସେ ମଧ୍ୟ କହିଲେ ଯେ କେନ୍ଦ୍ର ମନ୍ତ୍ରୀମାନେ ନିୟିମତ ଭାବେ ଏହି ଅଂଚଳ ଗସ୍ତ କରିଥା’ନ୍ତି । ପ୍ରଧାନମନ୍ତ୍ରୀ କହିଲେ ଯେ ଏହାର ଫଳ ମଧ୍ୟ ଏଠାରେ ଦେଖିବାକୁ ମିଳୁଛି । ଏହାଦ୍ୱାରା ବାୟୁ ଓ ରେଳ ସଂଯୋଗ, ଭଲ ରାସ୍ତା, ବଡ ପୋଲ ନିର୍ମାଣ କ୍ଷେତ୍ରରେ ଉନ୍ନତି ଆସିଥିବା ପରିଲକ୍ଷିତ ହେଉଛି । ପ୍ରଧାନମନ୍ତ୍ରୀ କହିଥିଲେ ଯେ ଆଜି ଦେଶରେ ଥିବା 100ଟି ବିମାନବନ୍ଦର ମଧ୍ୟରୁ ଗତ 4 ବର୍ଷ ମଧ୍ୟରେ 35ଟି କାର୍ଯ୍ୟକ୍ଷମ କରାଯାଇଛି । ଜୈବ କୃଷିରେ ସିକ୍କିମର ଅଗ୍ରଗତୀ ସମ୍ବନ୍ଧରେ ପ୍ରଧାନମନ୍ତ୍ରୀ ପ୍ରକାଶ କରିଥିଲେ । ସେ କହିଥିଲେ ଯେ କେନ୍ଦ୍ର ସରକାର “ଉତ୍ତର ପୂର୍ବାଂଚଳ ପାଇଁ ଜୈବିକ ମୂଲ୍ୟ ବିକାଶ ମିଶନ” (Mission Organic Value Development for North Eastern Region)ର ପ୍ରଚଳନ କରିଛନ୍ତି ।
ଅକ୍ଷୟ ଶକ୍ତି କ୍ଷେତ୍ରରେ ସହଯୋଗ ଲାଗି ଭାରତ, ଗୁଏନା ମଧ୍ୟରେ ବୁଝାମଣାକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଅକ୍ଷୟ/ନବୀକରଣଯୋଗ୍ୟ ଶକ୍ତି କ୍ଷେତ୍ରରେ ସହଯୋଗ ଲାଗି ଭାରତ ଏବଂ ଗୁଏନା ମଧ୍ୟରେ ବୁଝାମଣାକୁ ଅନୁମୋଦନ ମିଳିଛି । 30 ଜାନୁଆରୀ, 2018ରେ ଦିଲ୍ଲୀରେ କେନ୍ଦ୍ର ଶକ୍ତି ଏବଂ ନୂତନ ଓ ଅକ୍ଷୟ ଶକ୍ତି(ସ୍ୱାଧୀନ)ରାଷ୍ଟ୍ରମନ୍ତ୍ରୀ ଶ୍ରୀ ଆର.କେ ସିଂହ ଏବଂ ଗୁଏନାର ଦ୍ୱିତୀୟ ଉପରାଷ୍ଟ୍ରପତି ତଥା ବିଦେଶ ମନ୍ତ୍ରୀ ମହାମହିମ ଶ୍ରୀ କାର୍ଲ ବି ଗ୍ରିନିଜଙ୍କ ଦ୍ୱାରା ଏହି ବୁଝାମଣାପତ୍ର ସ୍ୱାକ୍ଷରିତ ହୋଇଥିଲା । ଏହି ବୁଝାମଣାପତ୍ରର ଉଦ୍ଦେଶ୍ୟ ଉଭୟ ଦେଶ ମଧ୍ୟରେ ଆପୋସ ଲାଭ, ସମାନତା ଏବଂ ପାରସ୍ପରିକ ବିନିମୟ ଆଧାରରେ ନୂତନ ଏବଂ ଅକ୍ଷୟ/ନବୀକରଣଯୋଗ୍ୟ ଶକ୍ତି ପ୍ରସଙ୍ଗରେ ବୈଷୟିକ ଦ୍ୱିପାକ୍ଷିକ ସହଯୋଗକୁ ପ୍ରୋତ୍ସାହନ ଦିଆଯିବ । ଏଥିପାଇଁ ସହକାରୀ ସଂସ୍ଥାଗତ ସମ୍ପର୍କର ଢାଂଚା ପ୍ରସ୍ତୁତ କରାଯିବ । ବୁଝାମଣାପତ୍ରରେ ଯୁଗ୍ମ କାର୍ଯ୍ୟକାରୀ ଗୋଷ୍ଠୀ ଗଠନ କରିବା ପ୍ରସ୍ତାବ ରହିଛି । ଏହାଦ୍ୱାରା ସହଯୋଗ ସମ୍ବନ୍ଧୀୟ ବିଷୟଗୁଡ଼ିକର ସମୀକ୍ଷା, ଅନୁଧ୍ୟାନ କରାଯାଇପାରିବ ଏବଂ ତାହା ଉପରେ ବିଚାର-ବିମର୍ଶ କରାଯାଇପାରିବ । ବୁଝାମଣାପତ୍ରରେ ବିଶେଷଜ୍ଞଙ୍କ ମଧ୍ୟରେ ବିନିମୟ ଏବଂ ସୂଚନା ନେଟୱାର୍କିଂର ବ୍ୟବସ୍ଥା ରହିଛି । ଏହି ବୁଝମଣାପତ୍ର ଦ୍ୱାରା ଉଭୟ ଦେଶ ମଧ୍ୟରେ ଦ୍ୱିପାକ୍ଷିକ ସମ୍ପର୍କ ମଜବୁତ ହେବ ।